projecte-aina/catalan_government_crawling huggingface dataset:
El soci no pot exercir el dret de vot corresponent a les seves accions o participacions quan es tracti d'adoptar un acord que tingui per objecte:
a ) autoritzar-lo a transmetre accions o participacions subjectes a una restricció legal o estatutària;
c ) alliberar-lo d'una obligació o concedir-li un dret;
d ) facilitar-li qualsevol tipus d'assistència financera, inclosa la prestació de garanties a favor seu, o
e ) dispensar-lo de les obligacions derivades del deure de lleialtat de conformitat amb el que preveu l'article 230.
En les societats anònimes, la prohibició d'exercir el dret de vot en els supòsits que preveuen les lletres a i b anteriors només és aplicable quan les clàusules estatutàries corresponents reguladores de la restricció a la lliure transmissió o l'exclusió prevegin aquesta prohibició expressament.
Les accions o participacions del soci que estigui en algunes de les situacions de conflicte d'interès que preveu l'apartat anterior es dedueixen del capital social per al còmput de la majoria dels vots que en cada cas sigui necessària.
En els casos de conflicte d'interès diferents dels que preveu l'apartat 1, no es priva els socis del seu dret de vot.
No obstant això, quan el vot del soci o socis incursos en conflicte hagi estat decisiu per adoptar l'acord, correspon, en cas d'impugnació, a la societat i, si s'escau, al soci o socis afectats pel conflicte, la càrrega de la prova de la conformitat de l'acord a l'interès social.
Al soci o socis que impugnin els correspon l'acreditació del conflicte d'interès.
D'aquesta regla s'exceptuen els acords relatius al nomenament, el cessament, la revocació i l'exigència de responsabilitat dels administradors i qualssevol altres de significat anàleg en què el conflicte d'interès es refereixi exclusivament a la posició que ocupa el soci en la societat.
En aquests casos, correspon als que impugnin l'acreditació del perjudici a l'interès social.
A les societats de responsabilitat limitada el soci no pot exercir el dret de vot corresponent a les seves participacions quan es tracti d'adoptar un acord que l'autoritzi a transmetre participacions de les quals sigui titular, que l'exclogui de la societat, que l'alliberi d'una obligació o li concedeixi un dret, o pel qual la societat decideixi anticipar-li fons, concedir-li crèdits o préstecs, prestar garanties en favor seu o facilitar-li assistència financera, així com quan, sent administrador, l'acord es refereixi a la dispensa de la prohibició de competència o a l'establiment amb la societat d'una relació de prestació de qualsevol tipus d'obres o serveis.
Les participacions socials del soci que es trobi en alguna de les situacions de conflicte d'interessos que preveu l'apartat anterior s'han de deduir del capital social per al còmput de la majoria de vots que sigui necessària en cada cas.
A la societat anònima, els estatuts poden fixar amb caràcter general el nombre màxim de vots que poden emetre un mateix accionista, les societats pertanyents a un mateix grup o els qui actuïn de forma concertada amb els anteriors, sense perjudici de l'aplicació a les societats cotitzades del que estableix l'article 527.
A la societat anònima, els estatuts poden fixar amb caràcter general el nombre màxim de vots que pot emetre un mateix accionista o societats pertanyents a un mateix grup, llevat del que es preveu per a les societats cotitzades.
Si la junta general degudament convocada, sigui quina sigui la seva classe, no es pot celebrar en primera convocatòria, ni s'ha previst en l'anunci la data de la segona, la celebració d'aquesta s'ha d'anunciar, amb el mateix ordre del dia i els mateixos requisits de publicitat que la primera, dins dels quinze dies següents a la data de la junta no celebrada i amb almenys deu dies d'antelació a la data fixada per a la reunió.
Si la junta general degudament convocada no té lloc en primera convocatòria, ni s'ha previst en l'anunci la data de la segona, aquesta s'ha d'anunciar, amb els mateixos requisits de publicitat que la primera, dins dels quinze dies següents a la data de la junta no celebrada i amb vuit d'antelació a la data de la reunió.
En tot cas, la convocatòria ha d'expressar el nom de la societat, la data i l'hora de la reunió, l'ordre del dia, en què han de figurar els assumptes a tractar, i el càrrec de la persona o persones que facin la convocatòria.
En tot cas, la convocatòria ha d'expressar el nom de la societat, la data i l'hora de la reunió, així com l'ordre del dia, en què s'han d'incloure els assumptes a tractar.
A la societat de responsabilitat limitada, en l'anunci de convocatòria per mitjà de comunicació individual i escrita hi ha de constar, així mateix, el nom de la persona o persones que facin la comunicació.
En cas de mort o de cessament de l'administrador únic, de tots els administradors solidaris, d'algun dels administradors mancomunats, o de la majoria dels membres del consell d'administració, sense que hi hagi suplents, qualsevol soci pot sol·licitar del secretari judicial i del registrador mercantil del domicili social la convocatòria de la junta general per al nomenament dels administradors.
A més, qualsevol dels administradors que mantinguin l'exercici del càrrec pot convocar la junta general amb aquest únic objecte.
En cas de mort o de cessament de l'administrador únic, de tots els administradors solidaris, d'algun dels administradors mancomunats, o de la majoria dels membres del consell d'administració, sense que hi hagi suplents, qualsevol soci pot sol·licitar del jutge mercantil del domicili social la convocatòria de junta general per al nomenament dels administradors.
A més, qualsevol dels administradors que continuïn en l'exercici del càrrec pot convocar la junta general amb aquest únic objecte.
El secretari judicial ha de procedir a convocar la junta general de conformitat amb el que estableix la legislació de jurisdicció voluntària.
El registrador mercantil ha de procedir a convocar la junta general en el termini d'un mes des que s'hagi formulat la sol·licitud, ha d'indicar el lloc, el dia i l'hora per a la celebració, així com l'ordre del dia, i ha de designar el president i el secretari de la junta.
Contra la resolució per la qual s'acordi la convocatòria de la junta general no es pot interposar cap recurs.
Les despeses de la convocatòria registral són a compte de la societat.
Quan sigui procedent la convocatòria judicial de la junta, el jutge ha de resoldre en el termini d'un mes des que li hagi estat formulada la sol·licitud i, si l'acorda, ha de designar lliurement el president i el secretari de la junta.
Contra la resolució per la qual s'acordi la convocatòria judicial de la junta no es pot interposar cap recurs.
Les despeses de la convocatòria judicial són a compte de la societat.
Si la junta general ordinària o les juntes generals previstes en els estatuts no es convoquen dins del corresponent termini legal o establert estatutàriament, les
pot convocar, a sol·licitud de qualsevol soci, prèvia audiència dels administradors, el secretari judicial o el registrador mercantil del domicili social.
Si els administradors no atenen oportunament la sol·licitud de convocatòria de la junta general efectuada per la minoria, pot efectuar la convocatòria, prèvia audiència dels administradors, el secretari judicial o el registrador mercantil del domicili social.
Si la junta general ordinària o les juntes generals previstes en els estatuts no es convoquen dins del corresponent termini legal o estatutàriament establert, les pot convocar, a sol·licitud de qualsevol soci, el jutge mercantil del domicili social, amb l'audiència prèvia dels administradors.
Si els administradors no atenen oportunament la sol·licitud de convocatòria de la junta general efectuada per la minoria, pot fer la convocatòria el jutge mercantil del domicili social, amb l'audiència prèvia dels administradors.
En aquest cas, la junta general ha de ser convocada perquè tingui lloc dins dels dos mesos següents a la data en què s'hagi requerit notarialment els administradors per convocar-la, i s'han d'incloure necessàriament en l'ordre del dia els assumptes que hagin estat objecte de sol·licitud.
En aquest cas, la junta general ha de ser convocada perquè tingui lloc dins del mes següent a la data en què s'hagi requerit notarialment els administradors per convocar-la, i s'han d'incloure necessàriament en l'ordre del dia els assumptes que hagin estat objecte de sol·licitud.
Tret que hi hagi una disposició contrària dels estatuts, la junta general de les societats de capital pot impartir instruccions a l'òrgan d'administració o sotmetre a la seva autorització l'adopció per aquest òrgan de decisions o acords sobre determinats afers de gestió, sense perjudici del que estableix l'article 234.
Llevat de disposició contrària dels estatuts, la junta general de la societat de responsabilitat limitada pot impartir instruccions a l'òrgan d'administració o sotmetre a autorització l'adopció per l'òrgan esmentat de decisions o acords sobre determinats assumptes de gestió, sense perjudici del que estableix l'article 234.
És competència de la junta general deliberar i acordar sobre els afers següents:
b ) El nomenament i la separació dels administradors, dels liquidadors i, si s'escau, dels auditors de comptes, així com l'exercici de l'acció social de responsabilitat contra qualsevol d'aquests.
f ) L'adquisició, l'alienació o l'aportació a una altra societat d'actius essencials.
Es presumeix el caràcter essencial de l'actiu quan l'import de l'operació superi el vint-i-cinc per cent del valor dels actius que figurin en l'últim balanç aprovat.
g ) La transformació, la fusió, l'escissió o la cessió global d'actiu i passiu i el trasllat de domicili a l'estranger.
h ) La dissolució de la societat.
i ) L'aprovació del balanç final de liquidació.
j ) Qualssevol altres afers que determinin la llei o els estatuts.
És competència de la junta general deliberar i acordar sobre els assumptes següents:
b ) El nomenament i la separació dels administradors, dels liquidadors i, si s'escau, dels auditors de comptes, així com l'exercici de l'acció social de responsabilitat contra qualsevol d'ells.
f ) La transformació, la fusió, l'escissió o la cessió global d'actiu i passiu i el trasllat de domicili a l'estranger.
g ) La dissolució de la societat.
h ) L'aprovació del balanç final de liquidació.
i ) Qualssevol altres assumptes que determinin la llei o els estatuts.
Es reputa infracció l'incompliment de les obligacions o la vulneració de les prohibicions que estableix aquest capítol.
Es reputa infracció l'incompliment de les obligacions o la vulneració de les prohibicions que estableixen per a les societats anònimes les seccions 1a i 3a, així com la subsecció 2a de la secció 2a d'aquest capítol.
Es reputa infracció la vulneració de les prohibicions que estableixen per a les societats de responsabilitat limitada la secció 1a i la subsecció 1a de la secció 2a d'aquest capítol.
Si les participacions no són alienades en el termini assenyalat, la societat ha d'acordar immediatament la seva amortització i la reducció del capital.
Si la societat omet aquestes mesures, qualsevol interessat pot sol·licitar que les adopti el secretari judicial o el registrador mercantil del domicili social.
Els administradors de la societat adquirent estan obligats a sol·licitar l'adopció d'aquestes mesures quan, per les circumstàncies que siguin, no es pugui assolir el corresponent acord d'amortització i de reducció del capital.
L'expedient davant el secretari judicial s'ha d'ajustar als tràmits de jurisdicció voluntària.
La sol·licitud dirigida al registrador mercantil s'ha de tramitar d'acord amb el que preveu el Reglament del Registre Mercantil.
La decisió favorable o desfavorable es pot recórrer davant el jutge mercantil.
Si les participacions no són alienades en el termini assenyalat, la societat n'ha d'acordar immediatament l'amortització i la reducció del capital.
Si la societat omet aquestes mesures, qualsevol interessat pot sol·licitar que l'autoritat judicial les adopti.
Els administradors de la societat adquirent estan obligats a sol·licitar l'adopció judicial d'aquestes mesures quan, per les circumstàncies que siguin, no es pugui aconseguir el corresponent acord d'amortització i de reducció del capital.
En cas que la societat no hagi reduït el capital social dins dels dos mesos següents a la data de finalització del termini per a l'alienació, qualsevol interessat pot sol·licitar la reducció del capital al secretari judicial o registrador mercantil del lloc del domicili social.
Els administradors estan obligats a sol·licitar la reducció judicial o registral del capital social quan l'acord de la junta hagi estat contrari a aquesta reducció o no es pugui assolir.
L'expedient davant el secretari judicial s'ha de tramitar de conformitat amb el que estableix la Llei de jurisdicció voluntària.
La sol·licitud dirigida al registrador mercantil s'ha de tramitar d'acord amb el que preveu el Reglament del Registre Mercantil.
La decisió favorable o desfavorable és recurrible davant el jutge mercantil.
Les participacions socials o accions de la societat dominant les ha d'alienar a instància de part interessada el secretari judicial o el registrador mercantil de conformitat amb el procediment que preveuen la Llei de jurisdicció voluntària per a aquells i el Reglament del Registre Mercantil per a aquests.
En cas que la societat no hagi reduït el capital social dins dels dos mesos següents a la data de finalització del termini per a l'alienació, qualsevol interessat pot sol·licitar la reducció del capital al jutge mercantil del lloc del domicili social.
Els administradors estan obligats a sol·licitar la reducció judicial del capital social quan l'acord de la junta hagi estat contrari a aquesta reducció o no es pugui aconseguir.
Les participacions socials o accions de la societat dominant són alienades judicialment a instància de part interessada.
Si les parts no arriben a un acord sobre l'import a abonar en els supòsits que preveuen els dos apartats anteriors, aquest l'ha de fixar, a petició de qualsevol de les parts i a costa de totes dues, un expert independent, diferent de l'auditor de la societat, que designi a aquest efecte el Registre Mercantil.
Si les parts no arriben a un acord sobre l'import a abonar en els supòsits que preveuen els dos apartats anteriors, aquest I'ha de fixar, a petició de qualsevol de les parts i a costa de totes dues, un auditor de comptes, diferent de l'auditor de la societat, que designa a aquest efecte el Registre Mercantil.
S'entén per valor raonable el que determini un expert independent, diferent de l'auditor de la societat, que, a sol·licitud de qualsevol interessat, nomenin a aquest efecte els administradors de la societat.
S'entén per valor raonable el que determini un auditor de comptes, diferent de l'auditor de la societat, que, a sol·licitud de qualsevol interessat, nomenin a aquest efecte els administradors de la societat.
Les adquisicions de béns a títol onerós realitzades per una societat anònima des de l'atorgament de l'escriptura de constitució o de transformació en aquest tipus social i fins a dos anys de la inscripció en el Registre Mercantil les ha d'aprovar la junta general d'accionistes si l'import d'aquelles és, almenys, de la desena part del capital social
Les adquisicions de béns a títol onerós realitzades per una societat anònima des de l'atorgament de l'escriptura de constitució o des de la transformació en aquest tipus social i fins a dos anys de la inscripció en el Registre Mercantil les ha d'aprovar la junta general d'accionistes si l'import d'aquelles excedeix la desena part del capital social.
c ) Quan en la constitució d'una nova societat per fusió o escissió hagi elaborat un informe un expert independent sobre el projecte de fusió o escissió.
d ) Quan l'augment del capital social es realitzi amb la finalitat de lliurar les noves accions o participacions socials als socis de la societat absorbida o escindida i s'hagi elaborat un informe d'un expert independent sobre el projecte de fusió o escissió.
e ) Quan l'augment del capital social es realitzi amb la finalitat de lliurar les noves accions als accionistes de la societat que sigui objecte d'una oferta pública d'adquisició d'accions.
c ) Quan en la constitució d'una nova societat per fusió o escissió s'hagi elaborat un informe per un expert independent sobre el projecte de fusió o escissió.
d ) Quan l'augment del capital social es faci amb la finalitat de lliurar les noves accions o participacions socials als socis de la societat absorbida o escindida i s'hagi elaborat un informe d'un expert independent sobre el projecte de fusió o escissió.
e ) Quan l'augment del capital social es faci amb la finalitat de lliurar les noves accions als accionistes de la societat que sigui objecte d'una oferta pública d'adquisició d'accions.
Una vegada inscrita la societat en el Registre Mercantil, el registrador mercantil ha de remetre perquè es publiquin, de forma telemàtica i sense cap cost addicional, al Butlletí Oficial del Registre Mercantil, les dades relatives a l'escriptura de constitució que reglamentàriament es determinin.
La inscripció de la societat es publica en el Butlletí Oficial del Registre Mercantil, en el qual es consignen les dades relatives a la seva escriptura de constitució que per reglament es determinin.
En els estatuts que han de regir el funcionament de les societats de capital, s'hi ha de fer constar:
b ) L'objecte social, amb la determinació de les activitats que l'integren.
d ) El capital social, les participacions o les accions en què es divideixi, el seu valor nominal i la numeració correlativa.
En el cas de les societats de responsabilitat limitada en règim de formació successiva, mentre la xifra de capital sigui inferior al mínim que fixa l'article 4, els estatuts han de contenir una declaració expressa de subjecció de la societat al règim esmentat.
Els registradors mercantils han de fer constar, d'ofici, aquesta circumstància en les notes de despatx de qualsevol document inscriptible relatiu a la societat, com també en les certificacions que expedeixin.
Si la societat és de responsabilitat limitada, s'ha d'expressar el nombre de participacions en què es divideixi el capital social, el valor nominal d'aquestes, la numeració correlativa i, si són desiguals, els drets que cadascuna atribueixi als socis i la quantia o l'extensió d'aquests.
Si la societat és anònima, ha d'expressar les classes d'accions i les sèries, en cas que n'hi hagi; la part del valor nominal pendent de desemborsament, com també la forma i el termini màxim en el qual s'ha de satisfer; i si les accions estan representades per mitjà de títols o per mitjà d'anotacions en compte.
En cas que es representin per mitjà de títols, s'ha d'indicar si les accions són nominatives o al portador i si es preveu l'emissió de títols múltiples.
e ) La manera o maneres d'organitzar l'administració de la societat, el nombre d'administradors o, almenys, el nombre màxim i el mínim, com també el termini de durada del càrrec i el sistema de retribució, si en tenen.
f ) La manera de deliberar i adoptar els acords els òrgans col·legiats de la societat.
e ) La manera o maneres d'organitzar l'administració de la societat, el nombre d'administradors o, almenys, el nombre màxim i el mínim, així com el termini de durada del càrrec i el sistema de retribució, si en tenen.
e ) En les societats de responsabilitat limitada, la manera o maneres d'organitzar l'administració de la societat.
En les societats anònimes, l'estructura de l'òrgan al qual es confia l'administració de la societat.
S'hi han d'expressar, a més, el nombre d'administradors o, almenys, el nombre màxim i el mínim, així com el termini de durada del càrrec i el sistema de la seva retribució, si en tenen; i en les societats comanditàries per accions, la identitat dels socis col·lectius.
Les comunicacions entre la societat i els socis, inclosa la remissió de documents, sol·licituds i informació, es poden realitzar per mitjans electrònics sempre que aquestes comunicacions hagin estat acceptades pel soci.
La societat ha d'habilitar, a través de la mateixa web corporativa, el dispositiu corresponent de contacte amb la societat que permeti acreditar la data indubtable de la recepció així com el contingut dels missatges electrònics intercanviats entre socis i societat.
Les comunicacions entre la societat i el soci, inclosa la remissió de documents i informació, es poden realitzar per mitjans electrònics quan el soci ho hagi acceptat expressament.
La societat ha de garantir la seguretat de la pàgina web, l'autenticitat dels documents publicats en aquesta pàgina, així com l'accés gratuït a aquesta amb possibilitat de descàrrega i impressió del que hi ha publicat.
La càrrega de la prova del fet de la inserció de documents a la pàgina web i de la data en què aquesta inserció hagi tingut lloc correspon a la societat.
Els administradors tenen el deure de mantenir el que s'ha publicat a la pàgina web durant el termini exigit per la llei, i han de respondre solidàriament entre si i amb la societat davant dels socis, creditors, treballadors i tercers dels perjudicis causats per la interrupció temporal d'accés a aquesta pàgina, llevat que la interrupció sigui deguda a un cas fortuït o de força major.
Per acreditar el manteniment del que s'hi ha publicat durant el termini exigit per la llei és suficient la declaració dels administradors, que pot ser desvirtuada per qualsevol interessat mitjançant qualsevol prova admissible en dret.
Si la interrupció d'accés a la pàgina web és superior a dos dies consecutius o quatre d'alterns, no es pot celebrar la junta general que hagi estat convocada per acordar sobre l'assumpte a què es refereixi el document publicat a la pàgina, llevat que el total de dies de publicació efectiva sigui igual o superior al termini exigit per la llei.
En els casos en què la llei exigeixi el manteniment de la publicació després de celebrada la junta general, si es produeix interrupció, s'ha de prolongar la publicació per un nombre de dies igual al de dies que l'accés hagi estat interromput.
La societat ha de garantir la seguretat de la pàgina web, l'autenticitat dels documents publicats en aquesta pàgina, així com l'accés gratuït a aquesta pàgina amb possibilitat de descàrrega i impressió del que hi estigui inserit.
La càrrega de la prova del fet de la inserció de documents en la pàgina web i de la data en què aquesta inserció hagi tingut lloc correspon a la societat.
Els administradors tenen el deure de mantenir allò inserit en la pàgina web durant el terme exigit per la Llei, i han de respondre solidàriament entre si i amb la societat davant dels socis, creditors, treballadors i tercers dels perjudicis causats per la interrupció temporal d'accés a aquesta pàgina, llevat que la interrupció es degui a un cas fortuït o de força major.
Per acreditar el manteniment d'allò inserit durant el terme exigit per la Llei n'hi ha prou amb la declaració dels administradors, que pot ser desvirtuada per qualsevol interessat mitjançant qualsevol prova admissible en dret.
Si la interrupció d'accés a la pàgina web és superior a dos dies consecutius o quatre d'alterns, no es pot celebrar la junta general que hagi estat convocada per acordar sobre l'assumpte a què es refereixi el document inserit en aquesta pàgina, llevat que el total de dies de publicació efectiva sigui igual o superior al terme exigit per la Llei.
En els casos en què la llei exigeixi el manteniment de la inserció després de celebrada la junta general, si es produeix interrupció, s'ha de prolongar la inserció per un nombre de dies igual al que l'accés hagi estat interromput.